ai4bharat/Pralekha huggingface dataset:
নারীওশিশুবিকাশমন্ত্রক
মহিলাদের জন্য বিনিয়োগ একটি সামাজিক বিনিয়োগ – স্মৃতি জুবিন ইরানি
নয়াদিল্লি, ৬ মার্চ, ২০২০
মহিলাদের বেড়ে ওঠার সময় এবং তাঁদের পুষ্টির জন্য বিনিয়োগ একটি সামাজিক বিনিয়োগ বলে জানালেন কেন্দ্রীয় নারী ও শিশুবিকাশ মন্ত্রী শ্রীমতী স্মৃতি জুবিন ইরানি। আসন্ন আন্তর্জাতিক নারী দিবস উপলক্ষে কেন্দ্রীয় মহিলা ও শিশুবিকাশ মন্ত্রক এবং বিশ্ব ব্যাঙ্কের যৌথ উদ্যোগে আয়োজিত ‘কর্মের ভবিষ্যৎ : ভারতের কর্মশক্তিতে মহিলারা’ শীর্ষক আলোচনাচক্রে একথা জানান তিনি। শ্রীমতী ইরানি বলেন, লিঙ্গ বৈষম্য সারা বিশ্বের সমস্যা। কেন্দ্রীয় সরকার কোন ভয় বা হতাশা থেকে মহিলাদের জন্য কোন নীতি বা কর্মসূচি গ্রহণ করেনি। তিনি আরও বলেন, মহিলা এবং স্তন্যদায়ী মায়েদের পুষ্টির জন্য বিশেষ গুরুত্ব দিয়েছে সরকার। এর জন্য ইন্ডিয়ান কাউন্সিল ফর মেডিকেল রিসার্চ একটি পরিকল্পনাও গ্রহণ করেছে। এই পরিকল্পনাটি দেশের বিভিন্ন অঙ্গনওয়াড়ি কেন্দ্রে চালু করা হয়েছে। প্রত্যেক বছর ১ লক্ষেরও বেশি মহিলা গার্হস্থ্য হিংসার শিকার। শুধু মহিলাদের ক্ষমতায়নই নয়, সমাজে লিঙ্গ সাম্যতার বিষয়টিকেও সরকার গুরুত্ব দিয়ে বিবেচনা করে থাকে। মহিলাদের ক্ষমতায়নে কেন্দ্রীয় সরকার ‘মুদ্রা’, দক্ষতা উন্নয়ন, ‘স্টার্ট-আপ ইন্ডিয়া’, ‘পোষণ’-এর মতো একাধিক উদ্যোগ নিয়েছে।
অনুষ্ঠানে উপস্থিত ছিলেন বিশ্ব ব্যাঙ্কের ভারতের কান্ট্রি ডিরেক্টর ডঃ জুনেইদ কামাল আহমেদ, খাদ্য প্রক্রিয়াকরণ শিল্প সচিব শ্রীমতী পুষ্পা সুব্রহ্মনিয়ম, দক্ষতা উন্নয়ন ও শিল্পোদ্যোগের সচিব শ্রী প্রবীণ কুমার, কেন্দ্রীয় মহিলা ও শিশুবিকাশ মন্ত্রক, আর্থিক বিষয়ক দপ্তরের সচিবরাও উপস্থিত ছিলেন।
বাণিজ্য, সরকারি-বেসরকারি ও সামাজিক প্রতিষ্ঠানে সফল মহিলাদের বিষয়ও অনুষ্ঠানে তুলে ধরা হয়।
CG/SS/DM
(Visitor Counter : 65
স্বাস্থ্যওপরিবারকল্যাণমন্ত্রক
রাজ্য / কেন্দ্রশাসিত অঞ্চলগুলিকে ২২ কোটি ৭৭ লক্ষের বেশি টিকার ডোজ সরবরাহ করা হয়েছে
টিকাকরণের জন্য রাজ্য / কেন্দ্রশাসিত অঞ্চলগুলির কাছে ১ কোটি ৮২ লক্ষের বেশি টিকার ডোজ রয়েছে
নয়াদিল্লি, ২৯ মে, ২০২১
দেশব্যাপী টিকাকরণ অভিযানের অঙ্গ হিসেবে ভারত সরকার বিনামূল্যে কোভিড টিকা সরবরাহ করে রাজ্য ও কেন্দ্রশাসিত অঞ্চলগুলিকে সাহায্য করে আসছে। এছাড়াও, ভারত সরকার সরাসরি টিকা সংগ্রহের জন্য রাজ্য ও কেন্দ্রশাসিত অঞ্চলগুলিকে বিশেষ সুবিধা করে দিয়েছে। কোভিড-১৯ সংক্রমণ প্রতিরোধ ও নিয়ন্ত্রণে ভারত সরকারের সুসংবদ্ধ কৌশলের এক অন্যতম ভিত্তিই হল টিকাকরণ। এই টিকাকরণ অভিযানের পাশাপাশি আরও একটি গুরুত্বপূর্ণ বিষয় হল কোভিড আদর্শ আচরণ মেনে চলা, যাতে সংক্রমণ শৃঙ্খল ভেঙে ফেলা যায়।
(কোভিড-১৯ টিকাকরণের সম্প্রসারিত তৃতীয় পর্যায়ের সূচনা হয় গত ১ মে। এই পর্যায়ে সেন্ট্রাল ড্রাগস ল্যাবরেটরির ছাড়পত্রের ভিত্তিতে ভারত সরকার যে কোনও টিকা উৎপাদক সংস্থার কাছ থেকে প্রতি মাসে ৫০ শতাংশ টিকা সংগ্রহ করে থাকে। সংগৃহীত এই টিকা রাজ্য ও কেন্দ্রশাসিত অঞ্চলগুলিকে সম্পূর্ণ বিনামূল্যে সরবরাহ করা হয়।
ভারত সরকার এখনও পর্যন্ত রাজ্য ও কেন্দ্রশাসিত অঞ্চলগুলিকে ২২ কোটি ৭৭ লক্ষ ৬২ হাজার ৪৫০টি টিকার ডোজ বিনামূল্যে সরবরাহ করেছে। সরবরাহ করা এই টিকার ডোজের মধ্যে আজ সকাল ৭টা পর্যন্ত পাওয়া তথ্য অনুযায়ী, ২০ কোটি ৮০ লক্ষ ৯ হাজার ৩৯৭টি টিকার ডোজ ব্যবহার করা হয়েছে। অবশ্য, ব্যবহৃত এই টিকার ডোজের মধ্যে অপচয় হওয়া টিকার ডোজও রয়েছে। এছাড়াও, রাজ্য ও কেন্দ্রশাসিত অঞ্চলগুলির কাছে টিকাকরণের জন্য ১ কোটি ৮২ লক্ষের বেশি ডোজ রয়েছে। আগামী তিনদিনের মধ্যে রাজ্য ও কেন্দ্রশাসিত অঞ্চলগুলিকে আরও ৪ লক্ষ ৮৬ হাজার ১৮০টি টিকার ডোজ বিনামূল্যে সরবরাহ করা হবে।
CG/BD/DM
প্রতিরক্ষামন্ত্রক
প্রতিরক্ষা মন্ত্রী শ্রী রাজনাথ সিং নতুন দিল্লিতে ভারতীয় সেনার স্কিইং অভিযান ‘আর্মেক্স ২০২১’কে স্বাগত জানিয়েছেন
নয়াদিল্লি, ২৩ জুলাই, ২০২১
হিমালয় পর্বতশৃঙ্গ বরাবর সেনাবাহিনীর স্কিইং অভিযানের আজ সমাপ্তি হয়েছে। এই অভিযানে লাদাখে কারাকোরাম পাস থেকে শুরু করে ১ হাজার ৬৬০ কিলোমিটার দীর্ঘ পথ পেরিয়ে উত্তরাখন্ডের মালারিতে শেষ হয়। অভিওযান চলাকালীন সেনা অভিযাত্রী দলের সদস্যরা হিমালয় অঞ্চলের বেশ কিছু জনমানব শূন্য এলাকার তথ্য সংগ্রহ করেছেন। আন্তর্জাতিক সীমান্ত বরাবর এলাকায় অভিযাত্রী দলের সদস্যরা বিভিন্ন তথ্য সংগ্রহ করেছেন। প্রতিরক্ষা মন্ত্রী সেনাবাহিনীর সাহসিকতা, নিষ্ঠা ও প্রাণশক্তির প্রশংসা করেছেন। তিনি বলেছেন, দেশের সুরক্ষা ও নিরাপত্তা নিরাপদ হাতেই রয়েছে।
প্রতিরক্ষা মন্ত্রী শ্রী সিং আজ নতুন দিল্লিতে ভারতীয় সেনাবাহিনীর স্কিইং অভিযাত্রী দলের সদস্যদের স্বাগত জানিয়েছে। সুউচ্চ হিমালয় বরাবর লাদাখের কারাকোলাম পাস থেকে উত্তরাখন্ডের মালারি পর্যন্ত পরিচালিত হয়। উল্লেখ করা যেতে পারে, গত ১০ মার্চ লাদাখে কারাকোলাম গিরিপথে আর্মেক্স স্কিইং অভিযানের সূচনা হয়। সুদীর্ঘ ১১৯ দিন ধরে সেনা অভিযাত্রী দলের সদস্যরা চরম প্রতিকূল পরিবেশ ও ভৌগোলিক প্রতিকূলতা জয় করে গত ৬ জুলাই অভিযানের শেষ পর্যায়ে উত্তরাখন্ডের মালারিতে এসে পৌঁছয়। অভিযানের সময় সেনা অভিযাত্রী দলের সদস্যরা প্রত্যন্ত ও দূরবর্তী অঞ্চলের মানুষের সঙ্গেও মতবিনিময় করেন।
এই উপলক্ষে শ্রী সিং চ্যালেঞ্জপূর্ণ অভিযান সাফল্যের সঙ্গে শেষ করার জন্য অভিযাত্রী দলের প্রশংসা করে বলেন, পুরো যাত্রাপথে দলের সদস্যরা অসাধারণ সাহসিকতা ও ধৈর্য্যের পরীক্ষা দিয়েছেন। দেশের নিরাপত্তা ও সুরক্ষা নিরাপদ হাতেই রয়েছে। সেনার এই অভিযান দেশে নতুন প্রজন্মকে দুঃসাহসিক অভিযানে অংশগ্রহণের প্রতি আরও উৎসাহিত করবে।
অভিযাত্রী দলের প্রধান মেজর এ কে সিং প্রতিরক্ষা মন্ত্রীকে জানান, সমগ্র যাত্রাপথে একাধিকবার এমন পরিস্থিতির মুখে পড়তে হয়েছে, যেখানে দলের সদস্যদের দৃঢ় সংকল্পের যাচাই হয়েছে। তিনি বলেন, এ ধরনের অভিযান সীমান্ত লাগোয়া ও দূরবর্তী অঞ্চলের গ্রামগুলির মানুষের সঙ্গে সেনাবাহিনীর সম্পর্ককে আরও জোরদার করবে।
এই উপলক্ষে শ্রী সিং আর্মেক্স-২১ অভিযাত্রী দলের সদস্যদের সংবর্ধনা দেন। অভিযাত্রী দলের যাত্রা সমাপ্তি অনুষ্ঠানে সেনাপ্রধান জেনারেল এম এম নার্ভানে সহ সেনাবাহিনীর উচ্চ পদস্থ আধিকারিকরাও উপস্থিত ছিলেন।
CG/BD/SB
(Visitor Counter : 159
স্বরাষ্ট্র মন্ত্রক
কেন্দ্রীয় স্বরাষ্ট্রমন্ত্রী রাজনাথ সিং-এর পৌরহিত্যে আন্তঃরাজ্য পরিষদের স্হায়ি কমিটি, পুঞ্চি কমিশনের রিপোর্ট নিয়ে আলোচনা সম্পূর্ণ করেছে
নয়াদিল্লি, ২৫ মে, ২০১৮
কেন্দ্রীয় স্বরাষ্ট্রমন্ত্রী রাজনাথ সিং-এর পৌরহিত্যে আন্তঃরাজ্য পরিষদের স্হায়ি কমিটি, আজ নতুন দিল্লিতে এক বৈঠকে পুঞ্চি কমিশনের রিপোর্টের ২৭৩টি সুপারিশের সবকটির ওপর আলোচনা সম্পূর্ণ করেছে। আজকের বৈঠক ছিল স্হায়ি কমিটির ত্রয়োদশ বৈঠক।
বৈঠকে সদস্য ও অন্যান্য অংশগ্রহনকারীদের স্বাগত জানিয়ে শ্রী রাজনাথ সিং আন্তঃরাজ্য পরিষদের স্হায়ি কমিটির আগের দুটি বৈঠকে পুঞ্চি কমিশনের রিপোর্টের দ্বিতীয় থেকে পঞ্চম খন্ডের সুপারিশগুলি নিয়ে আলোচনার কথা তুলে ধরেন। তিনি জানান, আজকের বৈঠকে ষষ্ঠ এবং সপ্তম খন্ডের মোট ৮৮টি সুপারিশ বিষয়ে আলোচনা হয়।
পুঞ্চি কমিশনের দুটি খন্ডের সুপারিশগুলি নিয়ে আজ বিস্তারিত আলোচনা হয়। কমিশনের রিপোর্টে ষষ্ঠ খন্ডে পরিবেশ, প্রাকৃতিক সম্পদ, পরিকাঠামো, জল, বনাঞ্চল, খনিজ পদার্থ প্রভৃতি বিষয় নিয়ে একগুচ্ছ সুপারিশ রয়েছে। রিপোর্টের সপ্তম খন্ডে আর্থ-সামাজিক উন্নয়ন, সরকার নীতি ও সুপ্রশাসন বিষয়ে আলোচনা করা হয়েছে। সরকারি নীতি, সাংবিধানিক প্রশাসন, জন প্রশাসন, সামজিক-রাজনৈতিক উন্নয়ন এবং প্রশাসনের ওপরে এর প্রভাব, মানুষের ন্যূনতম চাহিদা, নির্দেশমূলক নীতিসমূহ এবং রাষ্ট্রীয় দায়বদ্ধতা ছাড়াও কেন্দ্রীয় সরকারের বিভিন্ন উন্নয়ন কর্মসূচি, যুক্তরাষ্ট্রীয় সম্পর্ক সহ অভিবাসন, মানব উন্নয়ন এবং সাংবিধানিক পদ্ধতিতে প্রশাসন পরিচালনার ক্ষেত্রে চ্যালেঞ্জ ও জন পরিষেবা প্রদানের বিষয়ে একগুচ্ছ সুপারিশ রয়েছে।
CG/PB/NS/…
(Visitor Counter : 65
শিল্পওবাণিজ্যমন্ত্রক
২০২০-র খেলনা  আদেশের বাস্তবায়নের তারিখ বৃদ্ধি করা হল
নতুনদিল্লি, ১৬ই সেপ্টেম্বর, ২০২০
কেন্দ্রীয় শিল্প বিকাশ ও অভ্যন্তরীণ বাণিজ্য বিভাগ আজ একটি বিজ্ঞপ্তি জারী করেছে। এই বিজ্ঞপ্তি অনুসারে বলা হয়েছে, ২০২০-র খেলনা  আদেশের বাস্তবায়নের তারিখ পয়লা সেপ্টেম্বর থেকে বাড়িয়ে পয়লা জানুয়ারী করে দেওয়া হল।
এর ফলে কোভিড-১৯ মহামারীর কারণে প্রতিকূল পরিস্থিতি তৈরি হয়েছে, সেটি বিবেচনা করে এই বিজ্ঞপ্তি জারী করা হল। দেশে যারা খেলনা তৈরি করেন, তাঁরা গুনমান বজায় রাখার জন্য প্রয়োজনীয় ব্যবস্থা এই সময়ের মধ্যে সম্পন্ন করতে পারবেন।
CG/CB
(
প্রধানমন্ত্রীরদপ্তর
তানজানিয়ার রাষ্ট্রপতি হিসেবে শপথ গ্রহণের জন্য জন পম্বে মাগুফুলি-কে প্রধানমন্ত্রীর অভিনন্দন
নতুন দিল্লি, ০৫ নভেম্বর, ২০২০
প্রধানমন্ত্রী শ্রী নরেন্দ্র মোদী তানজানিয়ার রাষ্ট্রপতি হিসেবে শপথ গ্রহণের জন্য জন পম্বে মাগুফুলি-কে অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন, “তানজানিয়ার রাষ্ট্রপতি হিসেবে শপথ নেওয়ার জন্য জন পম্বে মাগুফুলি-কে আমার অভিনন্দন। দুই দেশের সঙ্গে দীর্ঘ দিনের বন্ধুত্বপূর্ণ সম্পর্ককে আরও জোরদার করে তুলে আপনার সঙ্গে একসাথে কাজ করার অপেক্ষায় রয়েছি”।
CG/SS/SKD
(
অর্থমন্ত্রক
ঝাড়খন্ড বাদে সমস্ত রাজ্য জিএসটি রূপায়ণ বাবদ ঘাটতি মেটাতে ‘প্রথম বিকল্প’ পন্থা গ্রহণ করেছে
নয়াদিল্লি, ০৩ ডিসেম্বর, ২০২০
ছত্তিশগড় সরকার জিএসটি রূপায়ণ বাবদ রাজস্ব ঘাটতি মেটাতে প্রথম বিকল্প পন্থা গ্রহণের বিষয়ে কেন্দ্রকে জানিয়েছে। ছত্তিশগড় সহ আরও ২৭টি রাজ্য জিএসটি ঘাটতি মেটাতে ‘প্রথম বিকল্প’ পন্থা গ্রহণের সিদ্ধান্ত নিয়েছে। কেবল ঝাড়খন্ড বাদে সমস্ত রাজ্য এবং বিধান পরিষদ সহ ৩টি কেন্দ্রশাসিত অঞ্চল জিএসটি রাজস্ব ক্ষতির পূরণ মেটাতে প্রথম বিকল্প পন্থা গ্রহণ করেছে।
যে রাজ্য ও কেন্দ্রশাসিত অঞ্চলগুলি প্রথম বিকল্প পন্থা গ্রহণ করেছে, তারা জিএসটি রূপায়ণ বাবদ ঘাটতি মেটাতে কেন্দ্রীয় সরকারের বিশেষ ঋণ সহায়তা সুবিধা গ্রহণ করছে। বিশেষ ঋণ সহায়তার এই কর্মসূচি গত ২৩শে অক্টোবর থেকে শুরু হয়েছে এবং ৫টি কিস্তিতে রাজ্য ও কেন্দ্রশাসিত অঞ্চলগুলিকে ৩০ হাজার কোটি টাকার ঋণ সহায়তা দেওয়া হয়েছে। প্রথম বিকল্প পন্থা গ্রহণকারী রাজ্য ও কেন্দ্রশাসিত অঞ্চলগুলিকে ২৩শে অক্টোবর, দোসরা নভেম্বর, ৯ই নভেম্বর, ২৩শে নভেম্বর এবং পয়লা ডিসেম্বর – এই ৫টি কিস্তিতে ঋণ সহায়তার অর্থ দেওয়া হয়েছে। এখন থেকে ছত্তিশগড়ও পরবর্তী কিস্তির ঋণ সহায়তার সময় কেন্দ্রের কাছ থেকে বিশেষ এই তহবিল পাবে।
প্রথম বিকল্প পন্থা গ্রহণের নীতি অনুসারে রাজ্য ও কেন্দ্রশাসিত অঞ্চলগুলি জিএসটি রূপায়ণ বাবদ রাজস্ব ঘাটতি মেটাতে যে বিশেষ ঋণ সহায়তা গ্রহণের সুবিধা পাচ্ছে, তার পাশাপাশি আত্মনির্ভর ভারত অভিযানের আওতায় ২ শতাংশ অতিরিক্ত হারে ঋণ সহায়তা দেওয়া হচ্ছে। বিশেষ ঋণ সহায়তা সুবিধা অনুযায়ী রাজ্যগুলির গড় অভ্যন্তরীণ উৎপাদনের ০.৫০ শতাংশের ভিত্তিতে এই ঋণ সহায়তা সুবিধা দেওয়া হচ্ছে। ইতিমধ্যেই বিশেষ ঋণ সুবিধা সহায়তা বাবদ রাজ্য ও কেন্দ্রশাসিত অঞ্চলগুলিকে ১ লক্ষ ১০ হাজার কোটি টাকার সহায়তা দেওয়া হয়েছে। আত্মনির্ভর ভারত অভিযানের আওতায় ঘোষিত ২ শতাংশ ঋণ সহায়তা সুবিধা গ্রহণের ক্ষেত্রে এটি অতিরিক্ত। প্রথম বিকল্প পন্থা গ্রহণের বিষয়ে সম্মতি আসার পর কেন্দ্রীয় সরকার রাজ্যের গড় অভ্যন্তরীণ উৎপাদনের ০.৫০ শতাংশের ভিত্তিতে ছত্তিশগড় সরকারকে অতিরিক্ত ১ হাজার ৭৯২ কোটি টাকা ঋণ সহায়তার সুবিধা গ্রহণে অনুমতি দিয়েছে।
রেলমন্ত্রক
ভারেতীয় রেল আরও নিরাপদ সফর সুনিশ্চিত করতে পোস্ট কোভিড কোচ তৈরি করলো
নয়াদিল্লি, ১৪ জুলাই, ২০২০
কোভিড-১৯ ভাইরাস সংক্রমণ প্রতিরোধে ভারতীয় রেল একাধিক কার্যকর পদক্ষেপ নিয়েছে। কোভিড-১৯ এর বিরুদ্ধে অদম্য লড়াই চালিয়ে যেতে ভারতীয় রেলের কাপুরথালা রেল কোচ ফ্যাক্টরি কোভিড-১৯ এর মোকাবিলায় পোস্ট কোভিড কোচ তৈরি করেছে। বিশেষ ধরনের এই কোচগুলি এমনভাবে তৈরি করা হয়েছে, যেখানে হ্যান্ডসফ্রি ব্যবস্থা ও সুবিধা, তামার প্রলেপযুক্ত হ্যান্ডরেল ও ছিটকিনি, প্লাজমা এয়ার পিউরিফিকেশন এবং টাইটানিয়াম ডাই-অক্সাইড আবরণ ব্যবহার করা হয়েছে।
হান্ডসফ্রি ব্যবস্থা ও সুযোগ-সুবিধা : পোস্ট কোভিড কোচগুলিতে পা দিয়ে চালানোর উপযোগী জলের কল ও সোপ ডিসপেন্সার, পা দিয়ে সহজেই খোলার উপযোগী শৌচাগারের দরজার ছিটকিনি, জলের কল ও শৌচাগারের ফ্লাস ভালব প্রভৃতি রয়েছে।
তামার আবরণযুক্ত হ্যান্ডরেল ও ছিটকিনি : পোস্ট কোভিড কোচগুলিতে যাত্রীদের ব্যবহারের জন্য যে সমস্ত হ্যান্ডরেল বা ছিটকিনি রয়েছে, সেগুলি তামার প্রলেপ দিয়ে মোড়া হয়েছে। উল্লেখ করা যেতে পারে, তামার আবরণের ওপর ভাইরাস বেশিক্ষণ স্থায়ী থাকতে পারে না। কারণ, তামার মধ্যে অ্যান্টি মাইক্রোবায়াল উপাদান থাকে। তাই, ভাইরাস যখন তামার আবরণের ওপর পড়ে, তখন অ্যান্টি মাইক্রোবায়াল উপাদানের দরুণ ভাইরাসের ডিএনএ এবং আরএনএ নষ্ট হয়ে যায়।
প্ল্যাজমা এয়ার পিউরিফিকেশন : শীতাতপ নিয়ন্ত্রিত কোচগুলিতে বায়ু পরিশোধনের জন্য প্লাজমা এয়ার সরঞ্জাম ব্যবহার করা হয়েছে। এ ধরনের সরঞ্জাম ব্যবহারের ফলে শীতাতপ নিয়ন্ত্রিত কামরাগুলিতে থাকা বায়ু ভাইরাস বিনষ্ট করতে পারবে এবং আয়োনাইজড্ এয়ার কামরার ভেতর বাতাসে ভাসমান ভাইরাসগুলি নিষ্ক্রিয় করতে সক্ষম।
টাইটানিয়াম ডাই-অক্সাইড প্রলেপ : পোস্ট কোভিড কোচগুলিতে টাইটানিয়াম ডাই-অক্সাইডের প্রলেপ ব্যবহার করা হয়েছে। টাইটানিয়াম ডাই-অক্সাইড প্রলেপ ফটো অ্যাক্টিভ মেটেরিয়াল হিসাবে কাজ করে। জলকণা-ভিত্তিক বিশেষ ধরনের এই প্রলেপ ভাইরাস, ব্যাকটেরিয়া মোল্ড ও পরজীবী ধ্বংস করতে পারে এবং কামরার ভেতর বায়ুর গুণমান বাড়াতে উপযোগী হয়। টাইটানিয়াম ডাই-অক্সাইড প্রলেপ ইতিমধ্যেই মার্কিন যুক্তরাষ্ট্রের ফুড অ্যান্ড ড্রাগ অ্যাডমিনিস্ট্রেশনের পক্ষ থেকে নন-টক্সিক উপাদান হিসাবে স্বীকৃতি পেয়েছে। তাই, এ ধরনের প্রলেপ মানুষের ক্ষেত্রে কোনও রকম ক্ষতি করে না। টাইটানিয়াম ডাই-অক্সাইড প্রলেপ কামরার ভেতরে থাকা হাত ধোওয়ার বেসিন, শৌচাগার, সিট ও বার্থ, কাঁচের জানালা, কামরার মেঝে প্রভৃতিতে ব্যবহার করা হয়েছে। এই প্রলেপের স্থায়ীত্ব এক বছর।
(CG/BD/SB
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ২০ এপ্রিল, ২০২২
দেশ জুড়ে টিকাকরণ অভিযানে এ পর্যন্ত ১৮৬ কোটি ৯০ লক্ষ টিকা দেওয়া হয়েছে।
ভারতে চিকিৎসাধীন সংক্রমিতের সংখ্যা বর্তমানে ১২ হাজার ৩৪০।
মোট সংক্রমিতের ০.০৩ শতাংশ চিকিৎসাধীন।
বর্তমানে কোভিড মুক্ত হওয়ার হার ৯৮.৭৬ শতাংশ।
গত ২৪ ঘন্টায় আরোগ্য লাভ করেছেন ১ হাজার ৫৪৭ জন।
সারা দেশে এ পর্যন্ত মোট সুস্থ হয়েছেন ৪ কোটি ২৫ লক্ষ ১৩ হাজার ২৪৮ জন।
গত ২৪ ঘন্টায় নতুন করে সংক্রমিত হয়েছেন ২ হাজার ৬৭ জন।
দৈনিক সংক্রমিতের হার ০.৪৯ শতাংশ।
সাপ্তাহিক সংক্রমিতের হার ০.৩৮ শতাংশ।
মোট নমুনা পরীক্ষা হয়েছে ৮৩ কোটি ২৯ লক্ষ।
গত ২৪ ঘণ্টায় ৪ লক্ষ ২১ হাজার ১৮৩টি নমুনা পরীক্ষা হয়েছে।
CG/CB/SB
(
রেলমন্ত্রক
আগামী সপ্তাহ থেকে কলকাতা মেট্রো আরও ১০টি বাড়তি ট্রেন চালাবে
এখন থেকে প্রতিদিন ২৫৬টির পরিবর্তে ২৬৬টি ট্রেন চলবে
সকাল ও সন্ধ্যার ব্যস্ততম সময়ে ৫ মিনিট অন্তর ট্রেন পাওয়া যাবে
কলকাতা, ৩০শে সেপ্টেম্বর, ২০২১
কলকাতা মেট্রো রেল ৪ঠা অক্টোবর থেকে যাত্রী স্বাচ্ছন্দ্যের কথা বিবেচনা করে সোম থেকে শুক্রবার আরও ১০টি অতিরিক্ত ট্রেন চালানোর সিদ্ধান্ত নিয়েছে। কবি সুভাষ এবং দক্ষিণেশ্বরের মধ্যে চলবে ৮৩টি আপ এবং ৮৪টি ডাউন ট্রেন। দিনের ব্যস্ততম সময়ে ৫ মিনিট অন্তর ট্রেন পাওয়া যাবে। প্রতিদিন সকালে ১০টা থেকে ১১টা এবং বিকেলে ৪টা থেকে ৫টা এবং সন্ধ্যেবেলা ৬টা থেকে ৭টা পর্যন্ত আপ লাইনে ৫ মিনিট ব্যবধানে ট্রেন পাওয়া যাবে। অন্যদিকে সকাল ৯টা থেকে ১০টা, বেলা ১১টা থেকে ১২টা, বিকেল ৫টা থেকে ৬টা এবং সন্ধ্যেবেলা ৭টা থেকে ৭টা ৩০মিনিট পর্যন্ত ডাউন লাইনে প্রতি ৫ মিনিট অন্তর ট্রেন পাওয়া যাবে।
দক্ষিণেশ্বর, দমদম এবং কবি সুভাষ থেকে আগের মতোই দিনের প্রথম ট্রেন ৭.৩০ মিনিটে ছাড়বে। দক্ষিণেশ্বর থেকে শেষ ট্রেন ৯.১৮ মিনিটে এবং দমদম ও কবি সুভাষ থেকে ৯.৩০ মিনিটে শেষ ট্রেন পাওয়া যাবে।
ইস্ট ওয়েস্ট মেট্রো পরিষেবা আগের মতোই অপরিবর্তিত থাকছে। যাদের স্মার্ট কার্ড রয়েছে তারাই মেট্রো পরিষেবা ব্যবহার করতে পারবেন। মেট্রো স্টেশনে এবং ট্রেনে শারীরিক দূরত্ব সহ অন্যান্য কোভিড বিধি মেনে চলাচল করতে হবে।
CG/CB/
(Visitor Counter : 17
প্রধানমন্ত্রীরদপ্তর
প্রধানমন্ত্রী ১৬-তম পূর্ব এশিয়া শীর্ষ সম্মেলনে ২৭ অক্টোবর, ২০২১ যোগ দিয়েছেন
নতুন দিল্লি, ২৭ অক্টোবর, ২০২১
প্রধানমন্ত্রী শ্রী নরেন্দ্র মোদী আজ ভিডিও কনফারেন্সের মাধ্যমে ১৬-তম পূর্ব এশিয়া শীর্ষ সম্মেলনে যোগ দিয়েছেন।
এই শীর্ষ সম্মেলনের আয়োজক দেশ ছিল ব্রুনাই। আশিয়ান ভুক্ত দেশ হিসেবে এর অন্তর্গত অস্ট্রেলিয়া, চীন, জাপান, দক্ষিণ কোরিয়া, রাশিয়া, মার্কিন যুক্তরাষ্ট্র এবং ভারতের শীর্ষ নেতৃত্ব উপস্থিত ছিলেন। ভারত পূর্ব এশিয়া শীর্ষ সম্মেলনে প্রত্যক্ষ দেশ হিসেবে যোগদান করে। ভারতের প্রধানমন্ত্রীর এটি ছিল সপ্তম পূর্ব এশিয়া শীর্ষ সম্মেলন।
এই শীর্ষ সম্মেলনে তাঁর বক্তব্যে, প্রধানমন্ত্রী ভারত- প্রশান্ত মহাসাগরীয় দেশগুলির প্রধানদের নেতৃত্বে গঠিত ফোরাম হিসাবে পূর্ব এশিয়া শীর্ষ সম্মেলনের গুরুত্বের কথা পুনরায় উল্লেখ করে বলেন, বিভিন্ন গুরুত্বপূর্ণ কৌশলগত বিষয়ে আলোচনার জন্য এই শীর্ষ সম্মেলনের মাধ্যমে সমস্ত দেশ গুলি একত্রিত হয়।
প্রধানমন্ত্রী তাঁর ভাষণে করোনা অতিমারির বিরুদ্ধে লড়াই করার জন্য ভারতের প্রচেষ্টার কথা তুলে ধরেন। তিনি এই অতিমারি মোকাবিলায় আত্মনির্ভর ভারত প্রচার অভিযানের কথা উল্লেখ করেন। প্রধানমন্ত্রী তাঁর ভাষণে অর্থনীতি এবং বাস্তু তন্ত্র ও জলবায়ুর ভারসাম্যের ওপর ধারাবাহিকতা বজায় রাখতে গুরুত্ব দেন।
এই ১৬- তম পূর্ব এশিয়া শীর্ষ সম্মেলনে আঞ্চলিক এবং আন্তর্জাতিক স্তরের বেশ কিছু গুরুত্বপূর্ণ বিষয় যেমন, ভারত- প্রশান্ত মহাসাগরীয়, দক্ষিণ- চীন সাগরীয়, রাষ্ট্রসঙ্ঘের সমুদ্র আইন বিষয়ক সনদ, সন্ত্রাসবাদ এবং কোরিয়ান উপদ্বীপ ও মায়ানমারের সমস্যা নিয়েও আলোচনা করা হয়।
প্রধানমন্ত্রী ভারত- প্রশান্ত মহাসাগরীয় অঞ্চলে "আশিয়ান সেন্ট্রালিটি" নিশ্চিত করে আশিয়ান আউটলুকের মধ্যে সমন্বয়ের কথা উল্লেখ করেন।
পূর্ব-এশীয় শীর্ষ সম্মেলনে যোগদান কারী দেশ গুলির নেতারা মানসিক স্বাস্থ্য, পর্যটনের মাধ্যমে অর্থনৈতিক উন্নয়ন পুনরুদ্ধার এবং ধারাবাহিক উন্নয়ন- এই তিনটি বিষয়ের ওপর প্রস্তাব গ্রহণ করেন। এই শীর্ষ সম্মেলনে ভারতের প্রধানমন্ত্রী সহ অন্যান্য দেশের নেতাদের মধ্যে একটি ফলপ্রসূ মত বিনিময় সম্পন্ন হয়েছে।
CG/ SB
(
প্রধানমন্ত্রীরদপ্তর
ভারতের জি২০ সভাপতিত্বের উপর সমন্বয় কমিটির নবম বৈঠকে পৌরোহিত্য করেছেন প্রধানমন্ত্রীর প্রধান সচিব
প্রথমবার একটি ‘জি২০ ইন্ডিয়া’ শীর্ষক মোবাইল অ্যাপ তৈরি করা হয়েছে, যেটি অ্যান্ড্রয়েড এবং আইওএস থেকে ডাউনলোড করা যাবে
জি২০ সম্মেলনের প্রদর্শনীতে ভারতীয় সাংস্কৃতিক এবং গণতান্ত্রিক নীতি তুলে ধরা হবে
প্রধান সচিব জানিয়েছেন যদিও বিধিনিষেধ অনিবার্য, তবুও জনসাধারণের যাতে অসুবিধা না হয় তার জন্য চেষ্টা করা উচিত
ভারত মন্ডপমে একটি কন্ট্রোল রুম তৈরি করা হবে
নতুন দিল্লি, ৩০ আগস্ট, ২০২৩
প্রধানমন্ত্রীর প্রধান সচিব ডঃ পি.কে মিশ্র-র পৌরোহিত্যে আজ জি২০ সমন্বয় কমিটির নবম বৈঠক অনুষ্ঠিত হয়েছে। নতুন দিল্লিতে আয়োজিত হতে চলা জি২০ গোষ্ঠীভুক্ত দেশগুলির নেতৃত্বের সম্মেলনে লজিস্টিক্যাল বিষয়, আচরণবিধি, নিরাপত্তা, সংবাদমাধ্যম সম্পর্কিত ব্যবস্থাপনা সহ বিভিন্ন বিষয় নিয়ে পর্যালোচনা করেছেন প্রধান সচিব। এই বৈঠকে জি২০ সচিবালয়, বিদেশ মন্ত্রক, স্বরাষ্ট্র, সংস্কৃতি, তথ্য ও সম্প্রচার মন্ত্রক এবং টেলিকম দপ্তরের বরিষ্ঠ আধিকারিকরা উপস্থিত ছিলেন।
ভারত মন্ডপমে সন্তোষজনকভাবে কাজ চলছে বলে বৈঠকে উল্লেখ করা হয়েছে। এক অনন্য ভারতীয় অভিজ্ঞতা তুলে ধরার জন্য ভারত মন্ডপমে ‘গণতন্ত্রের জননী’ ও সংস্কৃতি বিষয়ে প্রদর্শনী উপস্থাপন করা হচ্ছে। প্রধান সচিব অনুষ্ঠানস্থলে নটরাজ মূর্তি প্রতিষ্ঠার অগ্রগতি এবং সফররত নেতৃত্বের স্ত্রী বিশেষ করে অতিথিদের জন্য যে অনুষ্ঠানের আয়োজন করা হয়েছে সেবিষয়েও পর্যালোচনা করেন।
এই প্রথমবার জি২০-র জন্য একটি মোবাইল অ্যাপ তৈরি করা হয়েছে। এর নাম দেওয়া হয়েছে ‘জি২০ ইন্ডিয়া’। অ্যান্ড্রয়েড এবং আইওএস থেকে এটি ডাউনলোড করা যাবে। জি২০ প্রতিনিধি এবং সংবাদমাধ্যমের সদস্যরাও ভারত মন্ডপমে তৈরি ‘ডিজিটাল ইন্ডিয়া এক্সপেরিয়েনশিয়াল হাব’ এবং ‘ইনোভেশন হাব’-এর মাধ্যমে ডিজিটাল ইন্ডিয়ার বিষয় দেখতে পারবেন।
বৈঠকে জানানো হয়, লজিস্টিক ক্ষেত্রে মহড়া চলছে এবং আগামী দিনেও তা চালানোর পরিকল্পনা রয়েছে। বৈঠকে উপস্থিত সংশ্লিষ্ট আধিকারিকরা নিরাপত্তার নানা দিক নিয়ে প্রধান সচিবকে অবহিত করেন। জনসাধারণের জন্য যান চলাচল সংক্রান্ত পরামর্শ জারি করা হয়েছে। প্রধান সচিব জানিয়েছেন যদিও বিধিনিষেধ অনিবার্য, তবুও জনসাধারণের যাতে অসুবিধা না হয় তার জন্য চেষ্টা করা উচিত। শহরে জরুরি পরিষেবাগুলি যাতে বিঘ্নিত না হয় তা দেখার জন্য নির্দেশ দিয়েছেন তিনি। যান চলাচল নিয়ন্ত্রণ রেখেও যোগাযোগ ব্যবস্থা যাতে সাধারণ মানুষের উপযোগী করে তোলা যায়, তারও উপর জোর দিয়েছেন প্রধান সচিব।
সংবাদমাধ্যমের ব্যবস্থাপনা সম্পর্কে পর্যালোচনা করা হয় এদিন। এখনও পর্যন্ত বিদেশী সংবাদমাধ্যম সহ ৩ হাজার ৬০০-রও বেশি অনুরোধ গৃহীত হয়েছে এবং অনুমতিপত্র দেওয়া হয়েছে। ভারত মন্ডপমে মিডিয়া সেন্টার তৈরির কাজ এসপ্তাহের মধ্যে শেষ হয়ে যাবে।
এক অনবদ্য শীর্ষ সম্মেলন আয়োজনে সবধরণের প্রচেষ্টা চালাতে সংশ্লিষ্ট সকল আধিকারিক ও সংস্থার প্রধানদের নির্দেশ দেন প্রধান সচিব। বিভিন্ন সংস্থার মধ্যে সমন্বয়সাধনের জন্য সিদ্ধান্ত নেওয়া হয়েছে যে, ভারত মন্ডপমে একটি কন্ট্রোল রুম তৈরি করা হবে। প্রধান সচিব কয়েক দিনের মধ্যেই ভারত মন্ডপমে প্রস্তুতি খতিয়ে দেখবেন এবং সংশ্লিষ্ট স্থান পরিদর্শন করবেন।
AC/SS/SKD/
(
মানবসম্পদবিকাশমন্ত্রক
কেন্দ্রীয় শিক্ষা মন্ত্রক আগামী ১০ ও ১১ সেপ্টেম্বর শিক্ষক মেলা উদ্যোগের অন্তর্গত একবিংশ শতাব্দীতে স্কুল শিক্ষা নিয়ে দু’ দিনের সম্মেলনের আয়োজন করবে ।এই সম্মেলনের দ্বিতীয় দিনে ভাষণ দেবেন প্রধানমন্ত্রী নরেন্দ্র মোদী
শিক্ষকদের সম্মান জানাতে এবং নতুন শিক্ষানীতি ২০২০ এগিয়ে নিয়ে যাওয়ার জন্য এই শিক্ষক উৎসবটি ৮ সেপ্টেম্বর থেকে ২৫ সেপ্টেম্বর, ২০২০ পর্যন্ত পালন করা হচ্ছে
নতুন দিল্লি, ০৯ সেপ্টেম্বর, ২০১০
(কেন্দ্রীয় শিক্ষা মন্ত্রক আগামী ১০ ও ১১ সেপ্টেম্বর, ২০২০ তারিখে শিক্ষক মেলা উদ্যোগের অন্তর্গত একবিংশ শতাব্দীতে অনলাইন মাধ্যমে স্কুল শিক্ষা নিয়ে দু’ দিনের সম্মেলন আয়োজন করবে। সম্মেলনের প্রথম দিনে, প্রধান শিক্ষক এবং অন্যান্য শিক্ষকদের উপর দৃষ্টি নিবদ্ধ করা হবে। ইতিমধ্যেই তাঁরা কীভাবে গঠনমূলক উপায়ে নতুন শিক্ষানীতির কিছু মূলভাবনা বাস্তবায়ন করেছেন তা নিয়ে বিস্তারিত আলোচনা করবেন। জাতীয় পুরস্কার বিজয়ী শিক্ষক এবং অন্যান্য সৃজনশীল শিক্ষকরা এই সম্মেলনে তাঁদের মূল্যবান বক্তব্য রাখবেন। এই সম্মেলনের দ্বিতীয় দিনে, অর্থাৎ, ১১সেপ্টেম্বর, ২০২০ তারিখে ভাষণ দেবেন প্রধানমন্ত্রী নরেন্দ্র মোদী। এর আগে প্রধানমন্ত্রী শ্রী নরেন্দ্র মোদী ভিডিও কনফারেন্সের মাধ্যমে বিগত ৭ আগস্ট জাতীয় শিক্ষানীতিতে উচ্চ শিক্ষায় রূপান্তরমূলক সংস্কার' শীর্ষক সম্মেলনে উদ্বোধনী ভাষণ দিয়েছিলেন।
স্কুল শিক্ষার জন্য নতুন শিক্ষানীতি সম্পর্কে কিছু গুরুত্বপূর্ণ বিষয় পরিষ্কার করার জন্য বিশেষজ্ঞ শিক্ষকরা এই বিষয়ে দু'দিন ধরে আলোচনা করবেন। MyGov এ জাতীয় পুরস্কার বিজয়ী শিক্ষক এবং অন্যান্য সৃজনশীল শিক্ষকদের কিছু পরামর্শও শেয়ার করা হবে।
শিক্ষকদের সম্মান জানাতে এবং নতুন শিক্ষানীতি ২০২০ কে এগিয়ে নিয়ে যেতে এই শিক্ষক উৎসবটি ৮ সেপ্টেম্বর থেকে ২৫ সেপ্টেম্বর, ২০২০ পর্যন্ত পালন করা হচ্ছে। নতুন শিক্ষানীতি ও এর বাস্তবায়ন নিয়ে কেন্দ্রীয় শিক্ষা মন্ত্রক একাধিক ওয়েবিনার পরিচালনা করবে। এই ওয়েবিনারগুলিতে, নতুন শিক্ষা নীতিমালার বিভিন্ন গুরুত্বপূর্ণ বিষয় নিয়ে বিশেষজ্ঞরা আলোচনা করবেন। প্রতিটি বিষয় শিক্ষাব্যবস্থার বিভিন্ন সংস্থা ও প্রতিষ্ঠানের লক্ষ্য নির্ধারণ করবে। প্রতিটি বিষয় দেশের সমস্ত স্কুল, শিক্ষক-শিক্ষিকা, অভিভাবক, শিক্ষার্থীদের উপযোগী হবে।
CG/SB
ভূ-বিজ্ঞানমন্ত্রক
পৃথিবীর বহির্পৃষ্ঠে খনিজের অবস্থান সম্পর্কিত তথ্য অনুসন্ধানের জন্য বায়ুবাহিত উচ্চ-বর্ণালির প্রতিবিম্ব ব্যবহার করতে সমঝোতাপত্র স্বাক্ষরিত হল জিএসআই এবং এনআরএসসি-ইসরোর মধ্যে
কলকাতা, ৭ সেপ্টেম্বর, ২০১৮
কলকাতায় সম্প্রতি জিওলজিক্যাল সার্ভে অফ ইন্ডিয়া বা ভারতীয় ভূসর্বেক্ষণ সংস্থা এবং ন্যাশনাল রিমোট সেন্সিং সেন্টার-ভারতের মহাকাশ গবেষণা সংস্থার মধ্যে একটি সমঝোতাপত্র বা মউ স্বাক্ষরিত হয়েছে। জিএসআই-এর মহানির্দেশক ডঃ দীনেশ গুপ্ত এবং এনআরএসসি-র অধিকর্তা শ্রী শান্তনু চৌধুরীর উপস্থিতিতে সমঝোতাপত্রটি স্বাক্ষরিত হয়। দেশে খনিজের অবস্থান সংক্রান্ত তথ্য অনুসন্ধানের জন্যই এই চুক্তি স্বাক্ষরিত হয়। আগামী তিন বছর ধরে বায়ুবাহিত উচ্চ-বর্ণালির প্রতিবিম্ব ব্যবহার করে দেশের বিভিন্ন এলাকার ১৪টি ধাতুবহুল ব্লকের বহির্পৃষ্ঠে উন্নত এই পদ্ধতিতে খনিজের অবস্থান অনুসন্ধান করা হবে।
বলা বাহুল্য, এই প্রতিবিম্বের সাহায্যে খনিজ অনুসন্ধানের বিশেষ সম্ভাবনা রয়েছে। উচ্চ-বর্ণালির রিমোট সেন্সিং প্রযুক্তির সাহায্যে চাঁদ এবং মঙ্গলগ্রহে খনিজ রয়েছে কিনা তাও অনুসন্ধান করা যায়। দেশের সমুদ্রের উৎস নিরূপণ করতেই উন্নত এই প্রযুক্তি ব্যবহার করা হচ্ছে।
জিএসআই এছাড়াও অত্যাধুনিক বিমোট সেন্সিং প্রযুক্তি ব্যবহার করছে। এতে যে সেন্সর ব্যবহার করা হয় তা তৈরি করেছে ন্যাশনাল এরোনটিক্স অ্যান্ড স্পেস অ্যাডমিনিস্ট্রেশন বা নাসা। এর নামকরণ করা হয়েছে ‘অ্যাডভান্সড ভিজিব্ল ইনফ্রা-রেড ইমেজিং স্পেক্ট্রোমিটার নেক্সট জেনারেশন’ । সিসা, দস্তা, তামা, প্ল্যাটিনাম, হীরে, সোনা এবং অন্যান্য খনিজ অনুসন্ধানের কাজে এই সেন্সর ব্যবহার করা হয়েছে। সম্প্রতি ইসরোর উড়ানে এই সেন্সর স্থাপন করে উচ্চ-বর্ণালির ঐ প্রতিবিম্ব ব্যবহার করা হয় উল্লিখিত ১৪টি ধাতুবহুল এলাকায়। এগুলি ছড়িয়ে-ছিটিয়ে রয়েছে গুজরাটের ঝাগাড়িয়া এবং অম্বাজি, রাজস্থানের জাওয়ার, উদয়পুর, পুর বানেরা, জাহাজপুর এবং ভুকিয়া, কর্ণাটকের হাট্টি-মাস্কি, ঝাড়খণ্ডের টুন্ডি প্রভৃতি এলাকায়।
CG/SSS/DM/….
(Visitor Counter : 97
রেলমন্ত্রক
বিশ্বের সর্বোচ্চ রেল সেতু তোরণ আকৃতি আইকনিক চেনব সেতুর কাজ রেল শেষ করেছে
নয়াদিল্লী, ৫ এপ্রিল, ২০২১
ভারতীয় রেল আজ তোরণাকৃতি আইকনিক চেনব সেতু নির্মাণের কাজ শেষ করেছে। বিশ্বের বৃহত্তম রেল সেতু হল চেনব সেতু। উধমপুর-শ্রীনগর-বারামুলা রেল সংযোগকারী প্রকল্পের অন্যতম অংশ হল এই চেনব সেতু। ইস্পাত দিয়ে তোরণাকৃতি এই আইকনিক চেনব সেতুর কাজ আজ শেষ হয়েছে। এই কাজ শেষ করার মাধ্যমে ভারতীয় রেল এক মাইল ফলক তৈরি করেছে। চেনব নদীর ওপর সেতুর এই অংশের কাজ সম্পূর্ণ করা অত্যন্ত কঠিন ছিল। সাম্প্রতিক ইতিহাসে ভারতে যেকোন রেল প্রকল্পে এই ধরণের সমস্যার মুখোমুখি হয়ে সাফল্য লাভ করা নজির বিহীন ঘটনা। আজ এই রেল প্রকল্পে চেনব সেতুর ওপর সর্বোচ্চ চূড়ায় ৫.৬ মিটার দীর্ঘ ধাতব ইস্পাতের শেষ অংশটি যুক্ত করা হয়েছে। এরফলে তোরণের দুই বাহু একে অপরের সঙ্গে সম্পূর্ণভাবে যুক্ত হল। এই তোরণের আকার সম্পূর্ণ হওয়ায় চেনব নদীর ওপর রেল সেতু নির্মাণের কাজ শেষ হয়েছে। এই সেতুর ৩৫৯ মিটার নিচ দিয়ে চেনব নদী প্রবাহিত হচ্ছে। তোরণের কাজ সম্পন্ন হওয়ার পরে পাশ্বর্বতী কংক্রিটের খিলানগুলি এবার ধীরে ধীরে সরিয়ে নেওয়া হবে। এরপর এই সেতুর ওপর রেল ট্র্যাক স্থাপনের কাজ করা হবে। কেন্দ্রীয় রেল, বাণিজ্য ও শিল্প, ক্রেতা সুরক্ষা, খাদ্য ও গণবন্টন মন্ত্রী শ্রী পীযুষ গোয়েল এই ঐতিহাসিক তোরণ নির্মাণের কাজ সম্পূর্ণ হওয়ার পর আজ ভিডিও কনফারেন্সের মাধ্যমে তা প্রত্যক্ষ করেন। উপস্থিত ছিলেন রেল বোর্ডের চেয়ারম্যান শ্রী সুনীত শর্মা, নর্দান রেলের জেনারেল ম্যানেজার শ্রী আশুতোষ গঞ্জাল।
এই সেতুর দৈর্ঘ্য হল ১ হাজার ৩১৫ মিটার। এটি বিশ্বের মধ্যে বৃহত্তম রেল সেতু। ফ্রান্সের প্যারিসে আইফেল টাওয়ারের থেকেও ৩৫ মিটার দীর্ঘ এই সেতু। এই সেতু নির্মাণে ২৮ হাজার ৬৬০ মেট্রিক টন ইস্পাত ব্যবহার করা হয়েছে। -১০ ডিগ্রি থেকে ৪০ ডিগ্রি তাপমাত্রা পর্যন্ত সহনশীল এই সেতুর পরিকাঠামো। এই সেতু নির্মাণে ১ হাজার ৪৮৬ কোটি টাকা ব্যয় হয়েছে। এই সেতুর আয়ু হল ১২০ বছর। এর ওপর দিয়ে প্রতি ঘন্টায় ১০০ কিলোমিটার বেগে ট্রেন যেতে পারে।
CG/SS/NS
(Visitor Counter : 381